Publication: Magyar Közlöny
Issue: MK-2010-142 (Year: 2010, Number: 142)
Era: contemporary
Section: 23. számú melléklet a 46/2009. (XII. 30.) PM rendelethez
Paragraph Index: 199

3. Az űrlap adatai: - A bizonylat sorszáma: A fejezet által a Kincstárhoz benyújtott űrlapok éven belüli folyamatos sorszámozására szolgál. - Összes oldal: Amennyiben a fejezeti kezelésű előirányzatok feltüntetésére a lapon található sorok száma nem elegendő, a lapok számát kell feltüntetni. - Oldalszám: Amennyiben a fejezeti kezelésű előirányzatok feltüntetésére a lapon található sorok száma nem elegendő, az adott lap sorszámát kell feltüntetni a lapon. - Fejezet száma, neve: A Magyar Köztársaság tárgyévi költségvetéséről szóló törvényben (a továbbiakban: költségvetési törvény) található fejezetszám és megnevezés. - Előirányzat-felhasználási keretszámla (alszámla) száma (1-24): A 24 pozíciós előirányzatfelhasználási keretszámla (intézményi vagy fejezeti) számát kell feltüntetni. A számlára történik a támogatási keret nyitása. - Sorszám: A fejezeti kezelésű előirányzatok sorszámozására szolgál. Az utolsó tétel a megelőző sorok összegezésére szolgál. - Költségvetési előirányzat államháztartási egyedi azonosítója: Az államháztartási egyedi azonosító szám alkalmazásáról szóló PM rendelet alapján a Nemzetgazdasági Minisztérium által adott azonosító szám. - Tárgyévi címbesorolás: A tárgyévi költségvetési törvényben meghatározott azonosító számokat kell feltüntetni. - Eredeti előirányzat az adott évi költségben jóváhagyott összeg. - Eddig engedélyezett keretnövelés összege az eredeti előirányzatot meghaladó jóváhagyott növelések halmozott összege. Csak fejezeti kezelésű előirányzat keretnövelésénél kell kitölteni. - Eddig engedélyezett keretnövelésből, igénybe nem vett és visszautalt támogatás összege: Az eddig engedélyezett és rendelkezésre bocsátott keretnövelés összegéből a Kincstárban vezetett fejezeti elosztási számlára visszautalt támogatási keret összege. - Engedélyezett keretnövelés felhasználása: Az engedélyezett támogatási keret felhasználásának ütemezését kell a hónap és azon belül a dekád (1, 2, 3) megadásával feltüntetni.

Source: https://magyarkozlony.hu/hivatalos-lapok/cf15ac86829e69417de2d258dd23658edd4a27a2/dokumentumok/5c10e39e8b8353d3850eb93f58204f8f158414bd/letoltes